Printzìpiu de efetividade

In filosofia de su deretu 
Carl Schmitt at assertadu chi piessignu de sa soberanidadeHidemi Suganami, Understanding Sovereignty through Kelsen/Schmitt, Review of International Studies, Vol. 33, No. 3 (Jul., 2007), pp. 511-530. est su de tènnere su podere de "segare" s'òrdine costitutzionale: ipsa necessitas est lex suprema (sa netzessidade est lege suprema) est sa màssima latina chi intreiscriet, a bisu suo, sa realidade chi faghet torrare sos deretos suos a sa norma e, in nùmene de s'efetividade, intregat sa possibilidade de agire in manera dereta pro atendere a sa seguridade de s'Istadu.C. Schmitt, Dottrina della Costituzione, Berlino 1928 - Milano 1984. 

Cunforma a Hans Kelsen, a s'imbesse, “su deretu balet che a deretu positivu ebbia, est a nàrrere comente a deretu pòsidu”; duncas, s'ordinamentu giurìdicu est efetivu soletantu si “postu in aplicu e sighidu”, gasi comente depet èssere su deretu positivu “abinche de sas làcanas de su territòriu in ue si àplicat, che a deretu istatale” e “addae de cada làcana territoriale, che a deretu internatzionale”.Kelsen, Lineamenti di dottrina pura del diritto, Einaudi, Torino 2000 (ed. 1934), p. 96.Kelsen, Il fondamento della validità del diritto, in “Rivista di Diritto Internazionale”, 1957, vol. XL, p. 497.

 Sa sogetividade internatzionale de sos Istados peri su printzìpiu 
Sa sogetividade internatzionale de sos Istados - sos sugetos prus de importu de su deretu internatzionale - non benit dae un'atu de reconnoschimentu, ma deretu dae s'ordinamentu chi, cunforma a su printzìpiu de efetividade, si lìmitat a mirare s'esistèntzia de fatu de un'Istadu, atribuende·li dae perisse sa sogetividade. In piessignu, cunforma a s'art. 1 de sa Cunventzione de Montevìdeu, sutiscrita in su 1933, un'Istadu est sugetu de deretu internatzionale puru tenende petzi:

• unu pòpulu;

• unu territòriu dislindadu;

• unu guvernu (chi esèrtzitat unu poderiu escluidore de cale si siat àteru podere);

• sa capatzidade de intratènnere relatas cun àteros Istados.

De cunsighèntzia s'art. 3 de sa Cunventzione acrarat chi: "s'esistèntzia polìtica de un'Istadu est indipendente dae su reconnoschimentu de sos àteros Istados", s'ìnteri chi in su tempus coladu si creiat chi esseret cussu reconnoschimentu a fàghere pesare sa sogetividade internatzionale de un'Istadu. Oje, duncas, su reconnoschimentu de sos àteros Istados non tenet prus balore giurìdicu ma solu e soletantu polìticu.

 Riferimentos 

 Artìculos ligados 

 Persone fìsica
 Persone giurìdica
 Deretu
 Lege (deretu)
 Norma giurìdica
 Ordinamentu giurìdicu

 Àteros progetos 

Categoria:Deretu
Categoria:Teoria generale de su deretu
__INDEX__